Man in hof ná Diwali-uitlatings | Maroela Media
Man in hof ná Diwali-uitlatings
Dawie Kriel het Dinsdag in die Durbanse landdroshof verskyn nadat hy rassistiese uitlatings op Facebook gemaak het oor Diwali-vieringe.
Kriel staan tereg op 'n aanklag van crimen injuria oor die plasing op sosiale media.
Landdros Thema Sishi het die saak tot 27 Januarie uitgestel om sy nuut aangestelde prokureur, Logan Padayachee, die geleentheid te bied om voor te berei om te pleit. Kriel het tydens 'n vorige hofverskyning aangedui dat hy van voornemens is om skuldig te pleit.
Talle ondersteuners van die DA en die ANC het die verrigtinge bygewoon. Byna 80 lede van die twee partye het buite die hof gedans en plakkate rondgewaai waarop Kriel se naam verskyn en rassisme verwerp word.
Diwali is die Hindu- fees van ligte, en simboliseer vir gelowiges die oorwinning van lig oor donker, goed oor kwaad, kennis oor onkunde, en hoop oor wanhoop. Die Diwali-vuurwerkvertoning in Durban is jaarliks 'n twisappel tussen diereliefhebbers en diegene wat Diwali met vuurwerke wil vier.
Maroela Media het vroeër berig Kriel het die inskrywing vinnig verwyder en om verskoning gevra. Hy het gesê hy het die aand met troeteldiere gewerk wat deur die vuurwerke geraak is. "Ek was so emosioneel toe ek die inskrywing gemaak het. Ek het dit vinnig uitgevee, maar dit was te laat. Ek verstaan dat dit pyn en woede veroorsaak het, maar ek wil ook graag hê hulle moet my pyn en woede verstaan toe ek met die diere gewerk het," het Kriel aan East Coast Radio gesê.
Lees alle vorige berigte oor Dawie Kriel op Maroela Media.
Dawie Kriel Diwali
Sewe polisiebeamptes vas oor bedrog in Gauteng
Raadslede in hof oor bakleiery by vergadering
Nou wnr is die "res" van die mense se verhoor wat rassistiese uitlatings gemaak het op Facebook… Lyk my net die blanke ras word aangekla…. Wonder net hkm almal nie onder een kam gekam word nie… wat mos vir een tel tel vir die ander…
Jy moet buitendien hulp kry as jy so min vir diere voel deur vuurwerke in dorpe af te vuur. Het geleer ,mense wat diere mishandel is hulself erger as n dier.
Sekere mense gaan hier in 'n reuse tweestryd wees. Hier moet gekies word tussen twee afgode: Diere bo alles en Hinduïsme se perverse lawaai (lig-, lug- en lawaai besoedeling).
As ons lief is vir Godgeskape diere (wat beter in alle opsigte as die mens is) is dit baie beslis nie afgode aanbidding nie. God het dit goedgedink om hulle afhanklik van ons te maak. Diereliefhebbers is Godvresend want hulle respekteer alles wat God geskape het, hetsy dier of plant.
wat maak afvuur van vuurwapens in beboude gebiede om familie lewens te beskerm n kriminele oortreding, maar afvuur van enige vuurwerke in beboude gebiede n godsdienstige of nuwejaars tradisie?